અમદાવાદના મુસ્લિમ વસતી ધરાવતા સરખેજ, જુહાપુરા, પાલડી, જમાલપુર વગેરે વિસ્તારોમાં આ ગ્રૂપ દ્વારા મુસ્લિમ બિરાદરોને વહેંચાયેલી યથાર્થ ગીતાની હકારાત્મક અસર પણ જોવા મળી રહી છે. કેટલાક મુસ્લિમ બિરાદરોએ માત્ર અભ્યાસ કરવા હેતુ યથાર્થ ગીતા વાંચવાની શરત કરેલી પરંતુ બાદમાં તેમાં રસ પડ્યો અને તેઓએ ધર્મની સમજ માટે યથાર્થ ગીતા વાંચવી શરૃ કરી છે. જુહાપુરાના અહેમદભાઈ શેખ કહે છે, “હાલ રમઝાન માસ ચાલી રહ્યો છે ત્યારે હું કુરાનનું વાંચન કરી રહ્યો છું. આ દરમિયાન જ મારા હાથમાં યથાર્થ ગીતાની ઉર્દુ કોપી આવી છે. અગાઉ ગુજરાતીમાં ભગવદ ગીતા વાંચી છે. તેને કુરાન સાથે સરખાવતા ખ્યાલ આવે છે કે બંને ધર્મમાં કોઈનું અનિષ્ટ ન કરવાની, સત્ય બોલવાની સલાહ અપાયેલી છે.” ગીતામાં શ્રીકૃષ્ણ કર્મ કર્યે જા ફળની આશા ન રાખ. આવી જે વાત કરે છે તે કુરાનમાં પણ વણાયેલી છે.